
POZIV NA DOSTAVU PONUDE

U POSTUPKU JEDNOSTAVNE NABAVE
ZA PREDMET NABAVE 
RADOVI NAVODNJAVANJA NA GRADSKOM GROBLJU VARAŽDIN

Klasa: 406-01/26-01/32
Ur. broj: 2186-83-4/2-26-1

NARUČITELJ:
Parkovi d.o.o. 
Hallerova aleja 8, 42000 Varaždin
tel: 042 332 777 
www.parkovi.eu	
MB 3026515
OIB: 72672225843

OSOBA ZADUŽENA ZA KOMUNIKACIJU S PONUDITELJIMA

Alenka Klaneček
Tel:  042 332 760    
e-mail: info@parkovi.eu
Komunikacija i svaka druga razmjena informacija između Naručitelja i zainteresiranih gospodarskih subjekata može se obavljati putem e-maila.

Datum slanja upita za dostavu ponuda:  20.08.2026. godine
Rok za dostavu ponuda:                             28.08.2026. godine do 09:00 sati



Evidencijski broj nabave: 195/2/2026











1. OPIS PREDMETA NABAVE

1.1. 
[bookmark: _Hlk97644962]
Predmet nabave su radovi navodnjavanja na Gradskom groblju Varaždin, koji obuhvaćaju izvedbu sustava za navodnjavanje, uključujući pripremne, instalaterske, montažerske i ostale radove potrebne za uspostavu funkcionalnog sustava navodnjavanja.

Radovi osobito obuhvaćaju pripremu gradilišta i pregled postojećih instalacija, polaganje cjevovoda za navodnjavanje, ugradnju ventilskih kutija, ventila i pripadajuće opreme, polaganje kabela automatike, ugradnju rasprskivača i pripadajućih elemenata, ispiranje i provjeru instalacije te programiranje i podešavanje sustava.

Predmet nabave obuhvaća i snimanje protoka lateralnih linija, obuku djelatnika Naručitelja za samostalno korištenje i održavanje sustava te izradu sheme izvedene instalacije i pripadajuće dokumentacije izvedenog stanja.

Vrsta, opseg, količine i tehnički zahtjevi pojedinih radova i opreme detaljno su određeni Troškovnikom, koji čini sastavni dio ovog Poziva na dostavu ponude.
			
CPV: 45232121	Radovi na izgradnji cjevovoda za navodnjavanje				 

Ponuditelj može obići i detaljno pregledati lokaciju radova. 
Neovisno o tome je li koristio mogućnost obilaska lokacije, smatra se da je ponuditelj prije podnošenja ponude uzeo u obzir uvjete lokacije koji su mu bili dostupni i koji mogu utjecati na izvođenje radova.
Stoga, odabrani ponuditelj nema pravo zahtijevati povećanje cijene ili drugu naknadu, pozivajući se da u vrijeme davanja ponude nije bio upoznat  s okolnostima vezanim uz gradilište.
Potrebne obavijesti u vezi pregleda lokacije radova i dogovor termina obilaska mogu se dobiti na mail tehnicki@parkovi.eu , a osoba za kontakt je Marin Bašić, mobitel: 098 213 690.
1.2. Procijenjena vrijednost nabave ukupno: 16.000,00 EUR (bez PDV-a) 

1.3. Opis i oznaka grupe predmeta nabave 
Predmet nabave nije podijeljen na grupe.

1.4. Količina predmeta nabave 
Opseg i količina predmeta nabave navedeni su u Troškovniku (Obrazac 2.) koji je priložen ovom Pozivu na dostavu ponude i okvirnog je karaktera. Naručitelj zadržava pravo naručiti manje ili više radova po pojedinim stavkama troškovnika s time da ukupna vrijednost radova ne prelazi procijenjenu vrijednost predmeta nabave.

2. UVJETI NABAVE

2.1. Način izvršenja: 
Odabrani Ponuditelj dužan je s Naručiteljem sklopiti i potpisati ugovor o izvođenju radova u skladu s uvjetima određenim u Pozivu na dostavu ponude i odabranom ponudom, te radove izvesti po zakonima, propisima, pravilima i uzancama struke. 

2.2. Mjesto izvođenja radova, isporuke robe ili pružanja usluga
Gradsko groblje Varaždin

2.3. Rok završetka radova, isporuke robe, pružanja usluga ili trajanje ugovora, te rok početka radova, isporuke robe ili pružanja usluga 
Odabrani ponuditelj započet će s izvođenjem radova nakon sklapanja ugovora, po pisanom pozivu Naručitelja i uvođenju u posao. Rok za završetak svih ugovorenih radova iznosi tri (3) mjeseca od dana uvođenja u posao, a najkasnije do 30. studenoga 2026. godine, ovisno o tome koji rok nastupi ranije.

Odabrani ponuditelj obvezan je radove izvesti u ugovorenom roku, u skladu s uvjetima iz ovog Poziva, Troškovnikom, odabranom ponudom i sklopljenim ugovorom.

Ako Naručitelj tijekom izvođenja radova utvrdi da dinamika izvođenja radova ugrožava završetak radova u ugovorenom roku, odabrani ponuditelj dužan je, na zahtjev Naručitelja, bez dodatnih troškova za Naručitelja poduzeti odgovarajuće mjere radi otklanjanja zakašnjenja i osiguranja završetka radova u ugovorenom roku.

Ako odabrani ponuditelj svojom krivnjom ne dovrši radove u ugovorenom roku, dužan je Naručitelju platiti ugovornu kaznu u iznosu od 5 ‰ (pet promila) ugovorene cijene radova bez PDV-a za svaki dan zakašnjenja, pri čemu ukupan iznos ugovorne kazne ne može biti veći od 10 % ugovorene cijene radova bez PDV-a.

Naručitelj ima pravo na ugovornu kaznu neovisno o tome je li zbog zakašnjenja pretrpio štetu. Ako je šteta koju je Naručitelj pretrpio zbog zakašnjenja veća od iznosa ugovorne kazne, Naručitelj zadržava pravo zahtijevati naknadu štete u dijelu koji prelazi iznos ugovorne kazne.
Plaćanje ugovorne kazne ne oslobađa odabranog ponuditelja obveze dovršetka ugovorenih radova niti drugih obveza preuzetih ugovorom.

Naručitelj je ovlašten iznos ugovorne kazne naplatiti prijebojem s dospjelim potraživanjima odabranog ponuditelja prema Naručitelju i/ili iz sredstva jamstva za uredno ispunjenje ugovora.

Ako ugovorna kazna dosegne najveći dopušteni iznos od 10 % ugovorene cijene radova bez PDV-a, Naručitelj ima pravo raskinuti ugovor, ne dovodeći u pitanje pravo Naručitelja na naknadu štete i druga prava koja mu pripadaju na temelju ugovora.

2.4. Način određivanja cijene ponude 
Ponuda
Gospodarski subjekt mora iskazati cijenu ponude bez poreza na dodanu vrijednost, PDV i cijenu ponude sa porezom na dodanu vrijednost za cijeli predmet nabave, izraženu u eurima u apsolutnom iznosu na najviše dvije decimale, kako je to predviđeno obrascem Ponudbenog lista.
U cijenu ponude bez poreza na dodanu vrijednost moraju biti uračunati svi troškovi i popusti. 

Troškovnik
Gospodarski subjekt mora iskazati jediničnu cijenu, izraženu u eurima u apsolutnom iznosu na najviše dvije decimale, kako je to predviđeno obrascem Troškovnika.

Kada cijena ponude bez PDV-a u Troškovniku ne odgovara cijeni ponude bez PDV-izraženoj u Ponudbenom listu, vrijedi cijena ponude bez PDV izražena u Troškovniku.
Jedinične cijene su fiksne i nepromjenjive za cijelo vrijeme trajanja ugovora.

Ponuditelji su dužni ponuditi odnosno upisati cijene za svaku stavku Troškovnika.

Sve troškove koji se pojave izvan deklariranih cijena Ponuditelj snosi sam. U cijenu ponude moraju biti uračunati svi troškovi.


2.5. Valuta ponude
Cijena se izražava u eurima.

2.6. Rok valjanosti ponude
Rok valjanosti ponude mora biti minimalno 60 dana.

Naručitelj će ponudu čiji je rok valjanosti ponude kraći od zatraženog isključiti iz daljnjeg postupka nadmetanja.

2.7. Rok, način i uvjeti plaćanja
Naručitelj će plaćanje izvršiti na IBAN odabranog ponuditelja u roku od 30 dana od dana zaprimanja valjanog eRačuna, pod uvjetom da su ugovoreni radovi u cijelosti i uredno izvedeni te da je izvršena primopredaja radova i potpisan zapisnik o primopredaji.

Obračun izvedenih radova izvršit će se prema stvarno izvedenim količinama i ugovorenim jediničnim cijenama.

Odabrani ponuditelj obvezan je račun izdati i dostaviti Naručitelju u elektroničkom obliku (eRačun), putem sustava za elektroničko izdavanje računa, sukladno važećim propisima kojima se uređuje elektroničko izdavanje računa u javnoj nabavi.

Za potrebe dostave eRačuna putem informacijskog posrednika koristi se adresa elektroničke pošte Naručitelja: financije@parkovi.eu.

Predujam nije predviđen. Naručitelj neće izdavati sredstva osiguranja plaćanja. Valutna klauzula nije predviđena.

2.8. Kriterij odabira ponuda:
Najniža cijena.

3. DOKAZI SPOSOBNOSTI

3.1. Uvjeti sposobnosti za obavljanje profesionalne djelatnosti
Dokumentacija kojom se dokazuje ispunjavanje kriterija za odabir gospodarskog subjekta

3.1.1. Upis gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana
Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana. 
Gospodarski subjekt nije dužan uz ponudu dostaviti dokaz o upisu u odgovarajući registar. Naručitelj će podatak o upisu provjeriti u javno dostupnom registru. Ako potrebne podatke nije moguće pribaviti ili provjeriti na taj način, Naručitelj može od gospodarskog subjekta zatražiti dostavu odgovarajućeg dokaza, uz određivanje primjerenog roka za njegovu dostavu.
3.2. Uvjeti ekonomske i financijske sposobnosti i njihove minimalne razine
Dokumentacija kojom se dokazuje ispunjavanje kriterija za odabir gospodarskog subjekta
-Nije primjenjivo

3.3. Uvjeti tehničke i stručne sposobnosti i njihove minimalne razine
Dokumentacija kojom se dokazuje ispunjavanje kriterija za odabir gospodarskog subjekta

3.3.1. Obrazovna i stručna kvalifikacija tehničkih stručnjaka
Gospodarski subjekt mora za izvršenje predmeta nabave imati na raspolaganju stručnjake koji posjeduju najmanje sljedeće obrazovne i stručne kvalifikacije:
· jednog (1) stručnjaka sa stručnom kvalifikacijom KV vodoinstalater;
· jednog (1) stručnjaka koji posjeduje važeći atest za zavarivanje PEHD cijevi.
Tražene kvalifikacije može ispunjavati i jedna osoba ako posjeduje obje navedene kvalifikacije.
Kao dokaz ispunjavanja ovog uvjeta gospodarski subjekt uz ponudu dostavlja:
1. Izjavu s popisom nominiranih stručnjaka, s naznakom kvalifikacije na temelju koje se pojedini stručnjak nominira;
2. dokaz o traženoj obrazovnoj odnosno stručnoj kvalifikaciji za svakog nominiranog stručnjaka (diploma, svjedodžba, certifikat, atest ili drugi odgovarajući jednakovrijedni dokument).
Gospodarski subjekt nije dužan ponovno dostaviti dokaz o kvalifikaciji nominiranog stručnjaka koji je već ranije dostavljen Naručitelju, pod uvjetom da se radi o istom stručnjaku i istom dokazu te da je dokaz i dalje važeći, ako je primjenjivo. U tom slučaju gospodarski subjekt u Izjavi s popisom nominiranih stručnjaka navodi da je dokaz prethodno dostavljen Naručitelju.
Naručitelj zadržava pravo tijekom pregleda i ocjene ponuda zatražiti ponovnu dostavu dokaza ako ga ne može pouzdano identificirati u svojoj dokumentaciji ili ako je to potrebno radi provjere ispunjavanja traženog uvjeta.
Nominirani stručnjaci moraju stvarno sudjelovati u izvršenju ugovora.
Tijekom izvršenja ugovora odabrani ponuditelj može zamijeniti nominiranog stručnjaka uz prethodnu suglasnost Naručitelja. Predloženi zamjenski stručnjak mora ispunjavati najmanje iste obrazovne i stručne kvalifikacije koje su ovim Pozivom zahtijevane za stručnjaka kojeg zamjenjuje.
4. JAMSTVA 
4.1 Jamstvo za uredno izvršenje ugovora
Odabrani ponuditelj obvezan je prilikom sklapanja ugovora dostaviti Naručitelju jamstvo za uredno ispunjenje ugovornih obveza u visini od 10 % ugovorene cijene s PDV-om.

Jamstvo se dostavlja u obliku zadužnice na iznos od 10 % ugovorene cijene s PDV-om ili bjanko zadužnice čiji najviši iznos pokriva najmanje 10 % ugovorene cijene s PDV-om, potvrđene (solemnizirane) kod javnog bilježnika, u skladu s odredbama Ovršnog zakona i pripadajućih podzakonskih propisa.
Naručitelj je ovlašten naplatiti jamstvo u slučaju povrede ugovornih obveza od strane odabranog ponuditelja, u skladu s uvjetima ugovora.
Nakon urednog ispunjenja svih ugovornih obveza i izvršene primopredaje radova Naručitelj će odabranom ponuditelju vratiti dostavljeno jamstvo.
4.2. Jamstveni rok i jamstvo za otklanjanje nedostataka u jamstvenom roku
Jamstveni rok za izvedene radove iznosi dvije (2) godine od dana uredne primopredaje radova.
Odabrani ponuditelj obvezan je tijekom jamstvenog roka, o svom trošku, otkloniti sve nedostatke za koje odgovara, u primjerenom roku koji odredi Naručitelj, uzimajući u obzir prirodu i opseg utvrđenog nedostatka.

Odabrani ponuditelj obvezan je prilikom primopredaje radova dostaviti Naručitelju jamstvo za otklanjanje nedostataka u jamstvenom roku, za slučaj da ne ispuni obvezu otklanjanja nedostataka za koje odgovara u jamstvenom roku.

Jamstvo se dostavlja u visini od 10 % ugovorene cijene s PDV-om, u obliku zadužnice na iznos od 10 % ugovorene cijene s PDV-om ili bjanko zadužnice čiji najviši iznos pokriva najmanje 10 % ugovorene cijene s PDV-om, potvrđene (solemnizirane) kod javnog bilježnika, u skladu s odredbama Ovršnog zakona i pripadajućih podzakonskih propisa.

Naručitelj je ovlašten naplatiti jamstvo ako odabrani ponuditelj, nakon pisanog poziva Naručitelja, ne otkloni nedostatak za koji odgovara u roku koji mu je odredio Naručitelj.
Nakon isteka jamstvenog roka i urednog ispunjenja svih obveza vezanih uz otklanjanje nedostataka Naručitelj će odabranom ponuditelju vratiti dostavljeno jamstvo.

5. OBLIK, NAČIN IZRADE, SADRŽAJ I NAČIN DOSTAVE PONUDA

Ponuda mora biti izrađena u skladu s uvjetima i zahtjevima iz ovog Poziva na dostavu ponude te mora sadržavati sve tražene podatke, dokumente i priloge.

Ponuda se izrađuje na način da čini cjelinu i da je iz nje moguće nedvojbeno utvrditi njezin sadržaj.

Ponuditelj je obvezan ispuniti obrasce koji su sastavni dio ovog Poziva i koji se odnose na njegovu ponudu. Obrasci za koje je predviđen potpis moraju biti potpisani od strane osobe ovlaštene za zastupanje ponuditelja ili druge osobe ovlaštene za potpisivanje ponude.

Ponuditelj ne smije mijenjati sadržaj i smisao obrazaca koje je propisao Naručitelj. Dopušteno je prilagoditi tehnički izgled obrasca ako se pritom ne mijenja njegov sadržaj niti izostavljaju traženi podaci.

Ponuda i svi dokumenti koje ponuditelj izrađuje za potrebe ovog postupka dostavljaju se na hrvatskom jeziku i latiničnom pismu.

Do isteka roka za dostavu ponuda ponuditelj može dostaviti izmjenu ili dopunu ponude odnosno odustati od ponude. Izmjena, dopuna ili odustajanje dostavljaju se na isti način kao i ponuda, uz jasnu naznaku da se radi o izmjeni, dopuni odnosno odustajanju od ponude.

5.1. Sadržaj ponude:
Ponuda mora sadržavati:

· Ponudbeni list (Obrazac 1.), pravilno ispunjen i potpisan;
· Troškovnik (Obrazac 2.), ispunjen u svim traženim stavkama;
· Izjavu o integritetu (Obrazac 3.), pravilno ispunjenu i potpisanu;
· Izjavu o nominiranim stručnjacima (Obrazac 4.), pravilno ispunjenu i potpisanu;
· Dokaze o obrazovnim i stručnim kvalifikacijama nominiranih stručnjaka, osim dokaza koje gospodarski subjekt, u skladu s odredbama ovog Poziva, nije obvezan ponovno dostavljati;
· Druge dokumente i podatke čija je dostava izričito zahtijevana ovim Pozivom, ako je primjenjivo.

5.2.	DOSTAVA PONUDE
Ponuda se dostavlja elektroničkom poštom na adresu info@parkovi.eu.
U predmetu elektroničke poruke potrebno je navesti:
„Ponuda – Radovi navodnjavanja na Gradskom groblju Varaždin – evidencijski broj nabave 195/2/2026“.
Ponuda i svi traženi prilozi dostavljaju se kao privitak elektroničkoj poruci. Ponuda se smatra zaprimljenom u trenutku kada je zaprimljena u sustavu elektroničke pošte Naručitelja.
Naručitelj će pošiljatelju potvrditi primitak ponude elektroničkom poštom.
Ponuditelj može, kao alternativu elektroničkoj dostavi, ponudu dostaviti i u papirnatom obliku, poštom ili neposrednom predajom Naručitelju, na adresu:
PARKOVI d.o.o.
Hallerova aleja 8
42000 Varaždin
Ponuda koja se dostavlja u papirnatom obliku mora biti dostavljena u zatvorenoj omotnici s naznakom:
„Ponuda – Radovi navodnjavanja na Gradskom groblju Varaždin – evidencijski broj nabave 195/2/2026 – NE OTVARAJ“.
Bez obzira na način dostave, ponuda mora biti zaprimljena kod Naručitelja najkasnije do isteka roka za dostavu ponuda. Rizik pravodobne dostave ponude snosi ponuditelj.
Ponuda zaprimljena nakon isteka roka za dostavu ponuda smatra se zakašnjelom i neće se uzeti u razmatranje.
Do isteka roka za dostavu ponuda ponuditelj može dostaviti izmjenu ili dopunu ponude odnosno odustati od dostavljene ponude. Izmjena, dopuna ili odustajanje dostavljaju se na isti način kao i ponuda, uz jasnu naznaku da se radi o izmjeni, dopuni odnosno odustajanju od ponude.
Ponuda se izrađuje i dostavlja bez naknade.

5.3.	Rok za dostavu ponude: 
28.08.2026. godine do 09:00 sati                                                                  
6.	ROK DONOŠENJA ODLUKE O ODABIRU ILI PONIŠTENJU 
Ovlašteni predstavnici Naručitelja otvaraju, pregledavaju i ocjenjuju ponude na temelju uvjeta i zahtjeva iz Poziva na dostavu ponuda u roku od 5 (pet) dana od isteka roka za dostavu ponuda i o tome se sastavlja Zapisnik o otvaranju, pregledu i ocjeni ponuda.

Naručitelj na osnovi rezultata pregleda i ocjene ponuda donosi Odluku o odabiru najpovoljnije ponude koja se temelji na kriteriju za odabir ponude.

Pisanu obavijest o rezultatima postupka nabave Naručitelj dostavlja svim ponuditeljima putem elektroničke pošte.
 
Protiv odluke o odabiru ili odluke o poništenju nije moguće izjaviti žalbu.

OSTALO:
Ponuditelj sam snosi sve troškove povezane s pripremom i dostavom ponude te sudjelovanjem u postupku nabave. Naručitelj nije odgovoran za navedene troškove, neovisno o tijeku i ishodu postupka.
Otvaranje ponuda nije javno. Ponude otvaraju, pregledavaju i ocjenjuju ovlašteni predstavnici Naručitelja.
Komunikacija između Naručitelja i gospodarskih subjekata tijekom postupka nabave obavlja se u pisanom obliku, prvenstveno elektroničkom poštom, na način određen ovim Pozivom.
Naručitelj neće odabrati ponudu koja ne ispunjava uvjete i zahtjeve iz ovog Poziva, uzimajući u obzir mogućnost pojašnjenja ili dopune ponude u slučajevima predviđenima ovim Pozivom.
Odabrani ponuditelj obvezan je izvršiti predmet nabave u skladu s uvjetima iz ovog Poziva, Troškovnikom, svojom ponudom i sklopljenim ugovorom.
Ovaj postupak predstavlja postupak jednostavne nabave koji se provodi u skladu s Pravilnikom o provedbi postupaka jednostavne nabave Parkova d.o.o.
Naručitelj zadržava pravo poništiti postupak odnosno ne odabrati niti jednu ponudu, u skladu s odredbama Pravilnika o provedbi postupaka jednostavne nabave Parkova d.o.o., bez obveze naknade troškova ponuditeljima.
Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema Ponuditeljima.















Obrazac 1.  – PONUDBENI LIST

PREDMET NABAVE: RADOVI NAVODNJAVANJA NA GRADSKOM GROBLJU VARAŽDIN
Evidencijski broj nabave: 195/2/2026
NARUČITELJ
Parkovi d.o.o., Hallerova aleja 8, 42000 Varaždin
OIB: 72672225843
Tel.: 042 332 777   |   www.parkovi.eu
PODACI O PONUDITELJU:
	Naziv / tvrtka
	 

	OIB ili nacionalni identifikacijski broj prema državi poslovnog nastana
	 

	Adresa sjedišta
	 

	Adresa za dostavu pošte, ako je različita od adrese sjedišta
	 

	Adresa elektroničke pošte
	 

	Broj telefona
	 

	IBAN i naziv banke
	 

	Osoba ovlaštena za zastupanje i potpisivanje ugovora (ime, prezime i funkcija)
	 

	Kontakt osoba za predmet nabave (ime i prezime)
	 

	Telefon i/ili e-mail kontakt osobe
	 

	Ponuditelj je u sustavu PDV-a
	DA / NE


PONUDA
Na temelju Poziva na dostavu ponude za predmet nabave „Radovi navodnjavanja na Gradskom groblju Varaždin“, evidencijski broj nabave 195/2/2026, dostavljamo sljedeću ponudu:
	
	IZNOS U EURIMA

	Cijena ponude bez PDV-a
	

	PDV
	

	Cijena ponude s PDV-om
	


Ako ponuditelj nije u sustavu PDV-a ili PDV nije primjenjiv, u retku „PDV“ upisuje se 0,00 EUR, a cijena ponude s PDV-om jednaka je cijeni ponude bez PDV-a.
Rok valjanosti ponude: 60 dana od isteka roka za dostavu ponuda.
Izjavljujemo da smo upoznati sa svim uvjetima i zahtjevima iz Poziva na dostavu ponude i pripadajuće dokumentacije te da ih prihvaćamo.
Obvezujemo se, u slučaju odabira naše ponude, izvršiti predmet nabave u skladu s uvjetima iz Poziva na dostavu ponude, Troškovnikom, ovom ponudom i sklopljenim ugovorom, za ponuđene jedinične cijene i ukupnu cijenu ponude.
Također potvrđujemo da ćemo, u slučaju odabira naše ponude, dostaviti jamstva zahtijevana Pozivom na dostavu ponude, u rokovima i na način propisan Pozivom.
Mjesto i datum: ________________________________
Ime i prezime osobe ovlaštene za potpisivanje ponude:
____________________________________________________________
Potpis: ______________________________________________________

































Obrazac 2. – TROŠKOVNIK
[bookmark: _Hlk126579996]PREDMET NABAVE: 
        RADOVI NAVODNJAVANJA NA GRADSKOM GROBLJU VARAŽDIN
Evidencijski broj nabave:  195/2/2026



Troškovnik je prilog 2. ove Dokumentacije u excel formatu.
















































Obrazac 3. – IZJAVA O INTEGRITETU
PREDMET NABAVE: 
        RADOVI NAVODNJAVANJA NA GRADSKOM GROBLJU U VARAŽDINU
Evidencijski broj nabave: 195/2/2026

IZJAVA PONUDITELJA O INTEGRITETU

Napomena: Ova Izjava se dostavlja uz ponudu

	NARUČITELJ:
	Parkovi d.o.o., Hallerova aleja 8, 42000 Varaždin

	PREDMET NABAVE:
	        RADOVI NAVODNJAVANJA NA GRADSKOM GROBLJU U VARAŽDINU

	EVIDENCIJSKI BROJ NABAVE:
	Evidencijski broj nabave:  195/2/2026



Sukladno Antikorupcijskom programu za trgovačka društva u većinskom vlasništvu JLP(R)S za razdoblje 2021. – 2023. godine objavljujemo sljedeće: 
U slučaju nabave robe iznad 2.650,00 EUR te radova iznad 13.270,00 EUR propisana je izjava o integritetu koju moraju potpisati svi ponuditelji u postupku kojom jamče korektnost u postupku, kao i izostanak bilo kakve zabranjene prakse u vezi s postupkom nadmetanja te izražavaju suglasnost s provedbom revizije cijelog postupka od strane neovisnih stručnjaka te time prihvaćaju odgovornost i određene sankcije ukoliko se krše pravila. 

Na temelju točke 2.2.3. Akcijskog plana za provođenje antikorupcijskog programa u PARKOVI d.o.o. za razdoblje 2021.-2023. godine, pod punom kaznenom i materijalnom odgovornošću dajem sljedeću

IZJAVU O INTEGRITETU

Kao ponuditelj u postupku javne nabave izjavljujem da niti _______________________(tvrtka - dalje u tekstu "Društvo") sa sjedištem u _______________________ , OIB: _______________________  niti svi direktori, zaposlenici i zastupnici Društva, koji djeluju u ime Društva odnosno djeluju po nalogu ili uz suglasnost Društva, nisu bili uključeni u korupciju, prijetnju ili prijevaru (prema niže navedenoj definiciji) u vezi s bilo kojim postupkom nadmetanja ili prilikom izvršenja radova, prodaje robe ili pružanja usluga te se obvezujemo obavijestiti Vas o uključenosti osoba iz ovog stavka u korupciju, prijetnju ili prijevaru ukoliko do toga dođe tijekom postupka nadmetanja ili pri sklapanju ugovora. 

Obvezujemo se, tijekom trajanja postupka nadmetanja, odnosno, ako se naša ponuda prihvati, tijekom trajanja ugovora, imenovati Vama prihvatljivog predstavnika do kojega ćete imati potpuni i brzi pristup, a koji će imati obvezu i potrebne ovlasti voditi brigu o ispunjavanju obveza koje je Društvo preuzelo ovom izjavom. 

Ako je Društvo ili bilo koji od direktora, zaposlenika ili zastupnika Društva koji djeluju u tom svojstvu, bili osuđeni za prekršaj ili kazneno djelo koji uključuje korupciju, prijetnju ili prijevaru u vezi s bilo kojim postupkom nadmetanja ili nabavom roba, izvođenjem radova ili pružanjem usluga tijekom pet godina koje neposredno prethode ovoj izjavi; Društvo izjavljuje da je prema odgovornoj osobi i takvom direktoru, zaposleniku ili zastupniku poduzelo mjere sukladno zakonu. 

U slučaju prihvaćanja ponude Društva, dozvoljavamo naručitelju ili predstavnicima koje on imenuje, da pregleda našu dokumentaciju u vezi poduzetih mjera iz prethodnog stavka. 
Obvezujemo se čuvati svoju dokumentaciju u skladu s mjerodavnim zakonima.
U svrhu ove izjave i ovog postupka, 
• „Korupcija“ znači nuđenje, davanje ili obećavanje nekog dara ili druge koristi koja može utjecati na djelovanje neke službene ili odgovorne osobe, da u granicama svoje ovlasti obavi radnju koju ne bi smio obaviti ili ne obavi radnju koju bi morao obaviti ili da u granicama svoje ovlasti obavi radnju koju bi morao obaviti ili ne obavi radnju koju ne bi smio obaviti, vezano uz postupak nabave ili izvršenje nekog ugovora, korupcija znači i posredovanje pri nuđenju, davanju ili obećavanju dara ili druge koristi službenoj ili odgovornoj osobi pod gore navedenim uvjetima.
 • "Prijetnja" znači prijetnju nekoj službenoj ili odgovornoj osobi kakvim zlom da bi je se ustrašilo ili uznemirilo u vezi s njezinim radom ili položajem, vezano uz postupak nabave ili izvršenje nekog ugovora. 
• „Prijevara“ znači dovođenje bilo koga u vezi s postupkom nabave ili izvršenja ugovora u zabludu lažnim prikazivanjem ili prikrivanjem činjenica s ciljem pribavljanja protupravne imovinske koristi. Ta praksa uključuje i sporazume između ponuditelja protivno propisima o zaštiti tržišnog natjecanja.
 • „Naručitelj“ je javni naručitelj i naručitelj koji obavlja djelatnosti na području vodoopskrbe, energetike, prometnih i poštanskih usluga koji gospodarskom subjektu ima namjeru dati ili ugovorom daje nalog za izvršenje nabave, sukladno Zakonu o javnoj nabavi (NN 120/16 i 114/22). 
• „Ponuditelj“ je gospodarski subjekt ili udruženje gospodarskih subjekata koji je dostavio ponudu, sukladno Zakonu o javnoj nabavi (NN 120/16 i 114/22). 
• „Službena osoba“ kad je ona označena kao počinitelj kaznenog djela je izabrani ili imenovani dužnosnik u predstavničkom tijelu, državni dužnosnik i službenik koji obavlja službene poslove u tijelima državne uprave, lokalne samouprave i uprave, jedinici lokalne samouprave, tijelima sudbene vlasti, u Ustavnom sudu Republike Hrvatske, Državnom odvjetništvu, Državnom pravobraniteljstvu ili Pučkom pravobraniteljstvu Republike Hrvatske, Uredu predsjednika republike, tijelu, uredu i stručnoj službi Vlade Republike Hrvatske i Sabora Republike Hrvatske, nositelj pravosudne dužnosti, sudac Ustavnog suda Republike Hrvatske, Državni odvjetnik Republike Hrvatske i njegovi zamjenici, Državni pravobranitelj Republike Hrvatske i njegovi zamjenici, Pučki pravobranitelj Republike Hrvatske i njegovi zamjenici te javni bilježnik, sukladno Kaznenom zakonu (NN 110/07, 152/08, 57/11, 77/11, 143/12, 56/15, 61/15, 101/17, 118/18, 126/19 i 84/21). 

• "Odgovorna osoba" je osoba kojoj je povjeren određeni djelokrug poslova iz područja djelovanja pravne osobe, državnog tijela i tijela lokalne samouprave i uprave i tijela lokalne samouprave, sukladno Kaznenom zakonu (NN 110/07, 152/08, 57/11, 77/11, 143/12, 56/15, 61/15, 101/17, 118/18, 126/19 i 84/21).

ZA PONUDITELJA: 
 					
Ime i prezime odgovorne osobe ponuditelja:		_________________________________
Potpis odgovorne osobe ponuditelja:			_________________________________
Pečat ponuditelja:


U ________________, ______________2026. godine 

Obrazac 4. – IZJAVA O NOMINIRANIM STRUČNJACIMA
PREDMET NABAVE: 
        RADOVI NAVODNJAVANJA NA GRADSKOM GROBLJU U VARAŽDINU
Evidencijski broj nabave:  195/2/2026

Pod punom materijalnom, kaznenom i moralnom odgovornošću, ja, 

___________________________________________________________________________
(ime i prezime, adresa prebivališta, OIB ili nacionalni identifikacijski broj prema mjestu prebivališta)
u svojstvu osobe ovlaštene za zastupanje gospodarskog subjekta 
___________________________________________________________________________
(naziv ili tvrtka, sjedište, OIB ili nacionalni identifikacijski broj prema mjestu sjedišta gospodarskog subjekta)
IZJAVLJUJEM 
da gospodarski subjekt
___________________________________________________________________________
(naziv ili tvrtka, sjedište, OIB ili nacionalni identifikacijski broj prema mjestu sjedišta gospodarskog subjekta)
za potrebe izvršenja predmeta nabave nominira sljedeće stručnjake:
	Ime i prezime stručnjaka
	Kvalifikacija/atest
	Poslodavac
	Područje za koje se stručnjak nominira u ovom postupku

	
	
	
	

	
	
	
	

	
	
	
	



Nominirani stručnjaci će zaista sudjelovati u izvršenju Ugovora za predmetne nabave.
Dokazi kojim se potvrđuje stručna sprema ponuditelja su (označiti jedan odgovor):
· Priloženi ponudbenoj dokumentaciji
· Dostavljeni tijekom prijašnjih postupaka nabave 


U ______________, __/__/2026.	

______________________________
(Ime, prezime, potpis)

